ประกันภัยไทยวิวัฒน์ตะลุยหาลูกค้าภูธร
ประกันภัยไทยวิวัฒน์ มั่นใจปีหน้าเศรษฐกิจฟื้นตัว ขอโต 7% พร้อมบุกตลาดภูธร
29 ต.ค. 2565

ประกันภัยไทยวิวัฒน์ มั่นใจปีหน้าเศรษฐกิจฟื้นตัว ขอโต 7% พร้อมบุกตลาดภูธร 
นายจีรพันธ์ อัศวะธนกุล กรรมการ ผู้อำนวยการและประธานเจ้าหน้าที่ บริหาร บริษัท ประกันภัยไทยวิวัฒน์ เปิดเผยว่า ในปี 2558 บริษัทตั้งเป้า เติบโตไว้ประมาณ 7% เนื่องจากมั่นใจ ว่าสถานการณ์เศรษฐกิจของประเทศ จะดีขึ้น ทั้งจากตัวผู้บริโภคเอง ผู้ลงทุน ในประเทศและต่างประเทศจะเริ่ม กลับมา ขณะเดียวกันภาครัฐเองก็ให้ ความสำคัญกับเรื่องของเศรษฐกิจ เป็นตัวนำ 
สำหรับแผนธุรกิจในปี 2558 ยังคง เน้นเบี้ยจากรถยนต์เป็นหลัก และการขยายตลาดไปสู่ภูมิภาคมากขึ้น เพราะตลาดกรุงเทพฯ เริ่มอิ่มตัวแล้วและมี การแข่งขันกันสูงมาก ขณะที่รายได้ประชาชาติจะถูกกระจายตัวออกไปสู่ภูมิภาคมากขึ้น โดยเฉพาะพื้นที่ในเขตเศรษฐกิจพิเศษ 
ทั้งนี้ ปัจจุบันบริษัทมีสัดส่วนเบี้ยในกรุงเทพฯ 80-85% ต่างจังหวัด 20-25% คาดว่าสิ้นปี 2558 เบี้ยในกรุงเทพฯ จะ อยู่ที่ 70% และต่างจังหวัด 30% โดยเฉพาะภาคตะวันออกเฉียงเหนือและประเทศลาวจะเป็นช่องทางใหญ่ 
นายจีรพันธ์ กล่าวว่า ปัจจุบันบริษัทมีสาขาอยู่ 20 จังหวัด ซึ่งการเปิดสาขาก็ถือว่าเป็นการลงทุนในทรัพย์สินด้วย โดยเปลี่ยนจากเช่าเป็นซื้อ ซึ่งในปี 2557 ตั้งงบไว้ 100 ล้านบาท แต่ใช้จริง 60-70 ล้านบาท และในปีหน้าตั้งงบไว้อีก 100 ล้านบาท โดยในช่วง 4-5 ปีหลังนี้ ซื้อทรัพย์สินมาตลอด ทั้งนี้ตั้งเป้าให้ได้ 35 สาขาก่อน ปี 2560 ในปี 2558-2559 จะเน้าภาคตะวันออกเฉียงเหนือก่อน 
สำหรับแผนในการทำตลาดเบี้ยรถยนต์ บริษัทเน้นเบี้ยต่ออายุมาอย่าง ต่อเนื่อง โดยเฉพาะชั้น 2+ และ 3+ แม้จำนวนคันจะไม่ลดลง แต่ก็ทำให้ เบี้ยต่อลดลง เนื่องจากค่าเบี้ยจะต่ำกว่า ค่าเบี้ยประกันชั้น 1 ขณะที่อัตราความ เสียหายต่อเบี้ยประกันรถยนต์ไม่ต่างจาก ปีที่ผ่านมา 
"เวลาจะแข่งเบี้ยต่ออายุก็ต้องสู้กัน ที่ราคา เราจึงเน้นไปที่ประกันรถ 2+ เพื่อรักษาฐานลูกค้าเอาไว้ ซึ่งเดิมเรา ไม่ค่อยให้ความสำคัญ แต่เราเริ่มทำ จริงจังมาตั้งแต่ปลายปี 2556" นายจีรพันธ์ กล่าว